মুইয়া (কুমির)
মুইয়া (বাংলা উচ্চারণ: [mu͡i̯ʲa]; সার্বীয় সিরিলীয়: Муја) সার্বিয়ার বেলগ্রেড চিড়িয়াখানায় থাকা একটি পুরুষ অ্যালিগেটর মিসিসিপিয়েন্সিস (Alligator mississippiensis) প্রজাতির কুমির। মুইয়াকে জীবিত কুমিরদের মধ্যে সবচেয়ে বয়স্ক হিসেবে বর্ণনা করা হয়। ২০২০ সালে মস্কো চিড়িয়াখানায় একই প্রজাতির ৮৪ বছর বয়সী স্যাটার্ন নামের কুমিরের মৃত্যু হলে মুইয়াকে এককভাবে বন্দিদশায় থাকা পৃথিবীর জীবিত কুমির ও তার প্রজাতির এলিগেটরদের মধ্যে বয়োজৈষ্ঠ হিসেবে স্বীকৃতি দেয়া হয়।